UZNESENIE VLÁDY SLOVENSKEJ REPUBLIKY
č. 
z ...............

k Návrhu na uzavretie Dodatku č. 1 k Dohode medzi vládou Slovenskej republiky a vládou Maďarskej republiky o prevádzkovaní, údržbe 
a rekonštrukcii cestných hraničných mostov a úsekov hraničných ciest 
na spoločnej štátnej hranici z 18. júna 2007

Číslo materiálu:		
Predkladateľ:	1. podpredseda vlády a minister dopravy, výstavby a regionálneho rozvoja	
Vláda

A. súhlasí 
   
       A.1.  s Návrhom na uzavretie Dodatku č. 1 k Dohode medzi vládou Slovenskej republiky 
              a vládou Maďarskej republiky o prevádzkovaní, údržbe a rekonštrukcii cestných 
              hraničných mostov a úsekov hraničných ciest na spoločnej štátnej hranici z 18. júna 
              2007(ďalej len ”dodatok č. 1“),

       A.2. s tým, že jej dodatok č. 1 nebude po podpise znovu predložený
B. odporúča     
        prezidentovi Slovenskej republiky 
       B.1. splnomocniť 1. podpredsedu vlády a ministra dopravy, výstavby a regionálneho 
              rozvoja a ako alternáta štátneho tajomníka Ministerstva dopravy, výstavby 
              a regionálneho rozvoja  Slovenskej republiky, ministra zahraničných vecí Slovenskej 
              republiky a veľvyslanca Slovenskej republiky v Maďarskej republike na podpis 
              dodatku č. 1 s výhradou ratifikácie,        
       B.2. ratifikovať podpísaný dodatok č. 1 po vyslovení súhlasu Národnej rady Slovenskej    republiky;
       Národnej rade Slovenskej republiky
       B.3. vysloviť súhlas s dodatkom č. 1 a rozhodnúť o tom, že ide o medzinárodnú zmluvu  
               podľa článku 7 ods. 5 Ústavy Slovenskej republiky,  ktorá má prednosť pred 
               zákonmi

C. poveruje
      predsedníčku vlády
       C.1. predložiť dodatok č. 1 po jeho podpise Národnej rade Slovenskej republiky 
               na vyslovenie súhlasu a na rozhodnutie, že ide o medzinárodnú zmluvu podľa článku 
               7 ods. 5 Ústavy  Slovenskej republiky, ktorá má prednosť pred zákonmi,

      1. podpredsedu vlády a ministra dopravy, výstavby a regionálneho rozvoja

       C.2.  odôvodniť  návrh na vyslovenie súhlasu s dodatkom č. 1 v Národnej rade Slovenskej 
                republiky

D. ukladá

       1. podpredsedovi vlády ministrovi dopravy, výstavby a regionálneho rozvoja
    
       D.1. požiadať ministra zahraničných vecí vykonať príslušné opatrenia spojené 
               s nadobudnutím platnosti dodatku č. 1,

       D.2. požiadať ministra zahraničných vecí, aby zabezpečil uverejnenie dodatku č. 1
               v Zbierke zákonov Slovenskej republiky.

     

Vykonajú :     predsedníčka vlády 
                        1. podpredseda vlády a minister dopravy, výstavby a regionálneho rozvoja
                        minister zahraničných vecí      

Na vedomie:   prezident Slovenskej republiky
                        predseda Národnej rady SR